Here is a page extracted from Wikipedia that may contain CSS, HTML, and a lot of unformatted text.

Title: Carmen Sevilla
Content: Carmen Sevilla, nombre artistico de María del Carmen García Galisteo, naixida de Sevilla (Andalucía, Espanya) o 16 d'octubre de 1930 y muerta en Madrit (Comunidat de Madrit, Espanya) o 27 de chunio de 2023, estió una destacada actriz, cantaire y presentadora de televisión espanyola, activa en a musica y en o cine espanyol dende la segunda metat d'os anyos 1940 dica primers d'os anyos 2010, cuan l'alzheimer li fació imposible de continar treballando. Yera filla d'Antonio García Padilla (compositor y letrista) y de Florentina Galisteo Ramírez, estando nieta d'o periodista José García Rufino. Mientres a suya carrera cinematografica recibió cuantos premios, honors y distincions. Morió como consecuencia d'una neumonía.

O suyo enguero en o mundo d'o cine s'escaició con a cinta Serenata española (1947, Juan de Orduña), a on tenió nomás que un chicot papel no acreditau, y dende alavez treballó en cuasi 70 cintas, en destacando El sueño de Andalucía (1951, Luis Lucia Mingarro), La hermana San Sulpicio (1952, Luis Lucia Mingarro), Violetas imperiales (1952, Richard Pottier), La fierecilla domada (1956, Antonio Fernández-Román), La venganza (1958, Juan Antonio Bardem), Pan, amor y... Andalucía (1958, Javier Setó), El relicario (1970, Rafael Gil), Antony and Cleopatra (1972, Charlton Heston), Sex o no sex (1974, Julio Diamante), u Guerreras verdes (1976, Ramón Torrado).

Filmografía

Referencias

Vinclos externos 

  Carmen Sevilla en Internet Movie Database.

Actrices d'Andalucía
Cantaires d'Andalucía
Cantaires de bolero
Cantaires de chotis
Cantaires de copla
Cantaires de tango
Cantaires de copla
Cantaires en castellano
Muertos en Madrit
Muertos por neumonía
Naixius de Sevilla
Presentadors de televisión d'Andalucía
1930 (naixencias)
2023 (muertes)